CELEX: 31987R1846
Language: el
Date: 1987-06-30 00:00:00
Title: Κανονισμός (ΕΟΚ) αριθ. 1846/87 της Επιτροπής της 30ής Ιουνίου 1987 σχετικά με την καθιέρωση οροφών και κοινοτικής επιτήρησης κατά την εισαγωγή σαλατικών iceberg (Lactuca sativa L., ποικιλία capitata) και κοινών καρυδιών που υπάγονται αντίστοιχα στις διακρίσεις ex 07.01 Δ ΙΙ και 08.05 Β του κοινού δασμολογίου, καταγωγής των κρατών της Αφρικής, της Καραϊβικής και του Ειρηνικού (ΑΚΕ) ή των υπερποντίων χωρών και εδαφών (1987)

Avis juridique important

|

31987R1846

Κανονισμός (ΕΟΚ) αριθ. 1846/87 της Επιτροπής της 30ής Ιουνίου 1987 σχετικά με την καθιέρωση οροφών και κοινοτικής επιτήρησης κατά την εισαγωγή σαλατικών iceberg (Lactuca sativa L., ποικιλία capitata) και κοινών καρυδιών που υπάγονται αντίστοιχα στις διακρίσεις ex 07.01 Δ ΙΙ και 08.05 Β του κοινού δασμολογίου, καταγωγής των κρατών της Αφρικής, της Καραϊβικής και του Ειρηνικού (ΑΚΕ) ή των υπερποντίων χωρών και εδαφών (1987)  

Επίσημη Εφημερίδα αριθ. L 174 της 01/07/1987 σ. 0032 - 0033

***** ΚΑΝΟΝΙΣΜΟΣ (ΕΟΚ) αριθ. 1846/87 ΤΗΣ ΕΠΙΤΡΟΠΗΣ  της 30ής Ιουνίου 1987  σχετικά με την καθιέρωση οροφών και κοινοτικής επιτήρησης κατά την εισαγωγή σαλατικών iceberg (Lactuca sativa L., ποικιλία capitata) και κοινών καρυδιών που υπάγονται αντίστοιχα στις διακρίσεις ex 07.01 Δ ΙΙ και 08.05 Β του κοινού δασμολογίου, καταγωγής των κρατών της Αφρικής, της Καραϊβικής και του Ειρηνικού (ΑΚΕ) ή των υπερποντίων χωρών και εδαφών (1987)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 486/85 του Συμβουλίου της 26ης Φεβρουαρίου 1985 σχετικά με το καθεστώς που εφαρμόζεται σε γεωργικά προϊόντα και σε ορισμένα εμπορεύματα που προκύπτουν από τη μεταποίηση γεωργικών προϊόντων, καταγωγής των κρατών της Αφρικής, της Καραϊβικής και του Ειρηνικού ή των υπερποντίων χωρών και εδαφών (1), όπως τροποποιήθηκε τελευταία από τον κανονισμό (ΕΟΚ) αριθ. 1821/87 (2), και ιδίως το άρθρο 22,  Εκτιμώντας:  ότι το άρθρο 13α του κανονισμού (ΕΟΚ) αριθ. 486/85 προβλέπει ότι, κατά την περίοδο από 1ης Ιουλίου έως 30 Σεπτεμβρίου 1987, τα σαλατικά iceberg (Lactuca sativa L., ποικιλία capitata) που υπάγονται στη διάκριση ex 07.01 Δ ΙΙ του κοινού δασμολογίου, και, κατά την περίοδο από 1ης Ιουλίου έως 31 Δεκεμβρίου 1987, τα κοινά καρύδια που υπάγονται στη διάκριση 08.05 Β του κοινού δασμολογίου, καταγωγής των κρατών της Αφρικής, της Καραϊβικής και του Ειρηνικού ή των υπερποντίων χωρών και εδαφών, υπόκεινται, κατά την εισαγωγή τους στην Κοινότητα, σε δασμούς που μειώνονται προοδευτικά· ότι το ευεργέτημα της μείωσης των δασμών περιορίζεται στις οροφές των 1 000 και 700 τόνων αντίστοιχα για τα προϊόντα αυτά, μετά την εξάντληση των οποίων μπορούν να επαναφέρονται οι δασμοί που πράγματι εφαρμόζονται έναντι των τρίτων χωρών·  ότι, μέσα στα όρια αυτών των δασμολογικών οροφών, οι δασμοί μειώνονται προοδευτικά, μέχρι του ύψους των ποσοστών που καθορίζονται στο εν λόγω άρθρο 1, στη διάρκεια των ίδιων περιόδων και με τους ίδιους ρυθμούς που προβλέπονται στα άρθρα 75 και 268 της πράξης προσχώρησης της Ισπανίας και της Πορτογαλίας· ότι, στη διάρκεια της εν λόγω περιόδου, ο προτιμησιακός αυτός δασμός ισούται με το 81,8 % των δασμών του κοινού δασμολογίου·  ότι, με βάση τις διατάξεις του κανονισμού (ΕΟΚ) αριθ. 1820/87 του Συμβουλίου της 25ης Ιουνίου 1987 σχετικά με την εφαρμογή της απόφασης του Συμβουλίου των Υπουργών ΑΚΕ-ΕΟΚ σχετικά με τη θέση σε πρόωρη ισχύ του πρωτοκόλλου προσχώρησης του Βασιλείου της Ισπανίας και της Πορτογαλικής Δημοκρατίας στην τρίτη σύμβαση ΑΚΕ-ΕΟΚ (3), η Ισπανία και η Πορτογαλία αναβάλλουν αντίστοιχα έως τις 31 Δεκεμβρίου 1989 και τις 31 Δεκεμβρίου 1990 την εφαρμογή του προτιμησιακού καθεστώτος στον τομέα των οπωρολαχανικών που υπάγονται στον κανονισμό (ΕΟΚ) αριθ. 1035/72 (4), όπως τροποποιήθηκε τελευταία από τον κανονισμό (ΕΟΚ) αριθ. 1351/86 (5)· ότι, κατά συνέπεια, η εν λόγω δασμολογική παραχώρηση δεν εφαρμόζεται, προς το παρόν, στην Ισπανία και την Πορτογαλία·  ότι η εφαρμογή του συστήματος οροφών απαιτεί την τακτική ενημέρωση της Κοινότητας όσον αφορά την εξέλιξη των εισαγωγών των εν λόγω προϊόντων καταγωγής των χωρών αυτών· ότι ενδείκνυται, ως εκ τούτου, να υποβληθεί η εισαγωγή αυτών των προϊόντων σε καθεστώς επιτηρήσεως·  ότι αυτός ο στόχος είναι δυνατόν να επιτευχθεί με την προσφυγή σε τρόπο διαχειρίσεως ο οποίος να βασίζεται στον καταλογισμό, σε κοινοτική κλίμακα, των εισαγωγών των εν λόγω προϊόντων στις οροφές ανάλογα με το ρυθμό με τον οποίο τα προϊόντα αυτά προσκομίζονται στο τελωνείο για να τεθούν σε ελεύθερη κυκλοφορία· ότι εν λόγω τρόπος διαχειρίσεως πρέπει να προβλέπει τη δυνατότητα επαναφοράς των δασμών μόλις συμπληρωθούν οι οροφές σε κοινοτική κλίμακα·  ότι αυτός ο τρόπος διαχειρίσεως απαιτεί στενή και ιδιαίτερα ταχεία συνεργασία μεταξύ των κρατών μελών και της Επιτροπής, η οποία πρέπει, ιδίως, να μπορεί να παρακολουθεί την κατάσταση καταλογισμού στις οροφές και να ενημερώνει σχετικά τα κράτη μέλη · ότι αυτή η συνεργασία πρέπει να είναι πολύ στενή, δεδομένου ότι η Επιτροπή πρέπει να έχει τη δυνατότητα να λαμβάνει τα κατάλληλα μέτρα για την επαναφορά των δασμών όταν συμπληρώνεται μία από τις οροφές·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Οι εισαγωγές των προϊόντων καταγωγής των κρατών της Αφρικής, της Καραϊβικής και του Ειρηνικού ή των υπερποντίων χωρών και εδαφών υπόκεινται σε καθεστώς οροφών και κοινοτικής επιτηρήσεως στην Κοινότητα, με τη σύνθεσή της στις 31 Δεκεμβρίου 1985.  Τα προϊόντα που αναφέρονται στο πρώτο εδάφιο, η δασμολογική τους κλάση, οι δασμοί που εφαρμόζονται, οι περίοδοι ισχύος και το ύψος των οροφών καθορίζονται στο παράρτημα.  2. Ο καταλογισμός στις οροφές πραγματοποιείται με το ρυθμό που τα προϊόντα προσκομίζονται στο τελωνείο βάσει δηλώσεων θέσεως σε ελεύθερη κυκλοφορία, συνοδευόμενα από πιστοποιητικό κυκλοφορίας των εμπορευμάτων.  Τα εμπορεύματα καταλογίζονται στην οροφή μόνο αν το πιστοποιητικό κυκλοφορίας των εμπορευμάτων προσκομισθεί πριν από την ημερομηνία επαναφοράς των δασμών.  Η κατάσταση εξαντλήσεως των οροφών διαπιστώνεται σε κοινοτικό επίπεδο, βάσει των εισαγωγών που καταλογίσθηκαν σύμφωνα με τους όρους των προηγούμενων εδαφίων.  Τα κράτη μέλη ενημερώνουν την Επιτροπή για τις εισαγωγές που πραγματοποιούνται σύμφωνα με την ανωτέρω διαδικασία, ανάλογα με την περιοδικότητά τους και μέσα στις προθεσμίες που ορίζονται στην παράγραφο 4.  3. Μόλις μία οροφή συμπληρωθεί, η Επιτροπή μπορεί να εκδίδει κανονισμό βάσει του οποίου επαναφέρονται, μέχρι το τέλος της περιόδου ισχύος αυτού, οι δασμοί τους οποίους εφαρμόζει έναντι των τρίτων χωρών.  4. Τα κράτη μέλη ανακοινώνουν στην Επιτροπή, το αργότερο τη δέκατη πέμπτη ημέρα κάθε μήνα, τις εκθέσεις για τους καταλογισμούς που πραγματοποιήθηκαν κατά τη διάρκεια του προηγούμενου μήνα· κατόπιν αιτήσεως της Επιτροπής, ανακοινώνουν τις εκθέσεις για τους καταλογισμούς σύμφωνα με μια ανά δεκαήμερο περιοδικότητα, αυτές δε οι εκθέσεις πρέπει να διαβιβάζονται σε προθεσμία πέντε πλήρων ημερών από την ημερομηνία λήξεως κάθε δεκαημέρου.  Άρθρο 2  Για να εξασφαλισθεί η εφαρμογή του παρόντος κανονισμού, η Επιτροπή λαμβάνει όλα τα αναγκαία μέτρα σε στενή συνεργασία με τα κράτη μέλη.  Άρθρο 3  Ο παρών κανονισμός αρχίζει να ισχύει την 1η Ιουλίου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Ιουνίου 1987.  Για την Επιτροπή  COCKFIELD  Αντιπρόεδρος  (1) ΕΕ αριθ. L 61 της 1. 3. 1985, σ. 4.  (2) ΕΕ αριθ. L 172 της 30. 6. 1987.  (3) ΕΕ αριθ. L 172 της 30. 6. 1987, σ. 1.  (4) ΕΕ αριθ. L 118 της 20. 5. 1972, σ. 1.  (5) ΕΕ αριθ. L 119 της 8. 5. 1986, σ. 46.  ΠΑΡΑΡΤΗΜΑ  1.2.3.4.5 //  //  //  //  //  // Κωδικός  αριθμός   // Κλάση  του κοινού  δασμολογίου   // Περιγραφή εμπορευμάτων   // Εφαρμοστέος  δασμός  %   // Ποσό της οροφής  (σε τόνους)   //    //   //   //   //   //   // 07.01  // Λαχανικά και φυτά βρώσιμα, νωπά ή διατηρημένα με απλή ψύξη:   //   //   //   //   // Δ. Σαλατικά, στα οποία περιλαμβάνονται και τα αντίδια και τα ραδίκια:   //   //   //   //   // ex ΙΙ. Άλλα:   //   //   // 12.0050   //   // - Σαλατικά iceberg ( Lactuca sativa L., ποικιλία capitata), από 1ης Ιουλίου έως 30 Σεπτεμβρίου 1987   // 10,6   // 1 000   //   // 08.05  // Καρποί με κέλυφος (άλλοι από εκείνους της κλάσης 08.01), νωποί ή ξηροί, έστω και χωρίς το κέλυφος ή τη φλούδα τους:  //   //   // 12.0071   //   // Β. Καρύδια κοινά, από 1ης Ιουλίου έως 31 Δεκεμβρίου 1987   // 4,8   // 700   //    //  //   //   //